recursal/SuperWikiNEXT-32B huggingface dataset:
**செயநகரன்** அல்லது **ஸ்ரீ மகாராஜ வீராண்டகோபால ஸ்ரீ சுந்தரபாண்டிய தேவ ஆதீசுவரன்** அல்லது **ஸ்ரீ சுந்தரபாண்டிய தேவதீசுவர விக்ரமோத்துங்கதேவன்**, அல்லது **காலா கெமெத்** என்றெல்லாம் அறியப்பட்டவன், 1295இல் கெதிரியின் மன்னனாகவும் 1309 - 1328 வரை மயபாகித் பேரரசின் அரசனாகவும் விளங்கிய மன்னன் ஆவான்.:201,233 ராடென் விஜயனின் மகனான செயநகரனின் வரலாற்றை, பரராத்தன், நகரகிரேதாகமம் முதலான சாவக நூல்கள் சொல்கின்றன. இவனது ஆட்சியின் போதே *கஜா மடா* (ஆனைத் தளபதி) என்பவன் அப்பேரரசில் முக்கியத்துவமடையத் தொடங்கினான்.

வாழ்க்கை
--------

ராடென் விஜயனின் ஐந்து மனைவியரில், செயநகரன், மூத்தவளான திரிபுவனேசுவரியின் மகன் என்றும், இந்திரேசுவரியின் மகன் என்றும் வேறுபட்ட மரபுரைகள் சொல்கின்றன. இந்திரேசுவரியின் மகனான செயநகரன், குழந்தைகள் அற்ற திரிபுவனேசுவரியின் மகனாக, பட்டத்து இளவரசனாக வளர்ந்தான் என்பதே தகும். விஜயனின் ஆட்சியின் பிற்காலத்தில் ஏற்பட்ட கடுமையான கிளர்ச்சிகள், மயபாகித் பேரரசை ஆட்டம் காண வைத்தன. 1319இல் 'குதி' என்பவன் தலைமையில் இடம்பெற்ற கிளர்ச்சியொன்றில், அரண்மனையும், நகரும் கிளர்ச்ச்சியாளர்களால் கைப்பற்றப்பட்டபோது, கயா மடா, மற்றும் தன் காவலனின் உதவியுடன் அங்கிருந்து தப்பினான் செயநகரன்.:233 குதிக்கு மக்கள் ஆதரவு கிடைக்கவில்லை என்பதையுணர்ந்த கயா மடா, அவனது கிளர்ச்சியை அடக்கியொழித்து நகரை மீட்டபோதே, செயநகரன் மீண்டும் நகர் திரும்ப முடிந்தது. 1325 முதல் 1328 வரை சீனாவுடன் செயநகரன் வாணிபத் தொடர்புகளைப் பேணியமையையும் அறிந்து கொள்ள முடிகின்றது.:234

பேரழகனாக இருந்தபோதும், செயநகரனின் பெண்பித்து அவனுக்குக் கெட்ட பெயரையே ஏற்படுத்திக் கொடுத்தது. அரசவை ஊழியர் பலரது மனைவியருடனும் மகள்மாருடனும் அடிக்கடி அத்துமீறி நடந்துகொண்ட செயநகரன், அவனது காம விளையாட்டுக்களைக் குறிக்கும் வகையில், "காலா கெமெத்" எனும் பெயராலேயே அழைக்கப்பட்டான்.

 செயநகரன் பள்ளிப்படை அமைந்துள்ள "துரோலுவான்" மாளிகையில், அவனை நினைவுகூரும் விதத்தில் அமைக்கப்பட்டுள்ள, "பயாங் ரது" வாயில்

படுகொலை
-------

1328இல், அறுவைச் சிகிச்சை ஒன்றின் போது, தன் வைத்தியர் தங்கன் என்பவரால், திட்டமிட்டுப் படுகொலை செய்யப்பட்டான் செயநகரன். தீவிர விசாரணைக்குப் பின், தங்கன் கயா மெடனால் கொல்லப்பட்டதாக ஒரு கதையும், கயா மெடனின் திட்டப்படியே செயநகரன் கொல்லப்பட்டதாக இன்னொரு கதையும் சொல்லப்படுகின்றது. தன் மனைவியைக் காமக்கிழத்தியாக்கிய கோபத்தில், அரசவைப் பிரமுகர் ஒருவரே இப்படுகொலைக்கு உடந்தையாக இருந்ததாகவும் சொல்லப்படுகின்றது.:234 எவ்வாறெனினும் செயநகரனின் கொலை, மர்மமாகவே இருந்து வருகின்றது.

அவன் மறைவுக்குப் பின் அரசாட்சிக்குப் பொறுப்பாக இருந்த இராசமாதா காயத்திரி, தான் பௌத்த துறவறத்தை ஏற்றிருந்ததால், அரசோச்ச மறுத்தாள். பின் அவளாணைப்படி, அவள் மகள் திரிபுவன விஜயதுங்கதேவி, மயபாகித்தின் அரசியாக முடிசூடிக் கொண்டாள். 1330களில், சிங்கசாரியின் இளவரசனாக விளங்கிய கர்த்தவர்த்தனன் அல்லது சக்கரதாரன் என்பவனை மணந்துகொண்ட துங்கதேவி, 1334இல் ஹயாம் வுரூக்கைப் பெற்றெடுத்ததுடன், 1350இல் அவனிடம் ஆட்சியைக் கையளித்து, அரசியலிலிருந்து விலகிக் கொண்டாள்.:234

அடிக்குறிப்புகள்
----------------

1. 1 2 3 4 5  Georges Coedès (1968). *The Indianized states of Southeast Asia*. University of Hawaii Press. பன்னாட்டுத் தரப்புத்தக எண்:9780824803681. .

உசாத்துணைகள்
------------

* Slamet Muljana. 2005. *Menuju Puncak Kemegahan*. Jakarta: LKIS
* Slamet Muljana. 1979. *Nagarakretagama dan Tafsir sejarahnya*. Jakarta: Bhratara

|
|  |
| முன்னர்**ராடென் விஜயன்** | **மயபாகித் பேரரசு**1309–1328 | பின்னர்**திரிபுவன விஜயதுங்கதேவி** |
**மருந்தியல் மரபியல்** *(pharmacogenetics)* என்பது பலவகைப்பட்ட மருந்துகள் பலதரப்பட்ட மனிதர்களில் வெவ்வேறு வகையான விளைவுகளை உண்டாக்குவதைப் பற்றியும் மனித மரபியலில், மரபணுக்களில் இருக்கும் மரபுக்குறியீட்டு (genetic code) வேறுபாட்டைப் பயன்படுத்திப் புதிய மருந்துகளைக் கண்டறியும் மருந்தியலின் (pharmacology) புதிய துறை ஆகும்.

மருந்துகள் ஒவ்வொரு மனிதரிலும் ஒவ்வொரு விளைவை உண்டாக்கும்
--------------------------------------------------------

மருந்து ஒன்றாக இருப்பினும் அது ஒவ்வொரு மனிதரிலும் உண்டாக்கும் விளைவு வேறுவேறாக இருக்கும். இதற்கான காரணம் : மருந்துகள் நொதிகளின் தொழிற்பாட்டால் வளர்சிதைமாற்றத்திற்கு உள்ளாகின்றன. நொதிகள் எல்லாம் புரதங்கள். இப்புரதங்கள் மரபியல் குறியீட்டைக் கொண்ட டி.என்.ஏ வினால் உற்பத்தி செய்யப்படுகின்றன. எல்லா மனிதரின் மரபியல் குறியீடும் ஒரே மாதிரி இருப்பதில்லை. எனவே மருந்துகள் ஒவ்வொரு மனிதரிலும் உண்டாக்கும் விளைவும் வேறுவேறாக இருக்கின்றன.

எடுத்துக்காட்டு
---------------

குளுக்கோசு 6- பாஸ்ஃபட்டேசு டிஹைட்ரோஜினேசு (G6PD) எனும் நொதிக்குறைபாடு உள்ள மனிதர்களுக்கு மலேரியாவிற்கு எதிரான மருந்துகள் கொடுத்தால் அவர்களுக்கு மிகக் கடுமையான குருதிச்சிதைவு (hemolysis) ஏற்படும்.
**மருத்துவமனை கதிர்வீச்சு விபத்துகள்** (radiation accidents in hospitals) என்பது கதிர் மருத்துவத் துறையில் பல்வேறு காரணங்களால் ஏற்பட்ட விபத்துக்களைக் குறிக்கும். இத்தகைய இரு விபத்துகள் கீழே தரப்பட்டுள்ளன:

* *சான் சுவான் டி டையோசு மருத்துவமனை கதிர் விபத்து* (San Juan de Dios RT Accident)

1996 ல் இவ்விபத்து நடந்தது. கோஸ்டரிக்கா நாட்டில் 1996 ல் நடந்த நிகழ்வாகும். அங்குள்ள மருத்துவ மனையில் அல்சியான்2 கதிர் மருத்துவக் கருவியில் ஏற்பட்டது. கோபால்ட் 60 கதிர் மூலமுடைய கருவியில் பயன்பாட்டிற்கு முந்தைய அளவீடுகளை மேற்கொண்ட போது ஏற்பட்ட தவறு காரணமாக
நிகழ்ந்தது. இதனால் ஆகஸ்ட்-செப்டம்பர் 1996 ல் 114 பேர் அதிக கதிர் வீச்சிற்கு ஆளாகினர். 13 பேர் மரணமுற்றனர். பழைய கோபால்ட் மூலத்தினை மாற்றும் போது தவறு ஏற்பட்டதால் இவ்விபத்து நிகழ்ந்தது.

* *சரகோசா மருத்துவமனை விபத்து*

1990-டிசம்பர் மாதத்தில் இசுபெயின் நாட்டிலுள்ள சரகோசா மருத்துவமனையின் கதிர்மருத்துவத் துறையில் விபத்து ஏற்பட்டது. இதில் 27 நோயாளிகளாவது அதிக கதிர்வீச்சிற்கு ஆளாகினர். இதில் 11 பேர் இறக்க நேர்ந்தது. இது பன்னாட்டு அணு ஆற்றல் முகமையின் (IAEA) தகவல் ஆகும். 24 லட்சம் யுரோ இழப்பீடாக வழங்கப்பட்டது.

மேலும் பார்க்க
--------------

* சான் சுவான் டி டையோசு மருத்துவமனை கதிர் விபத்து
* சரகோசா மருத்துவமனை விபத்து

மேற்கோள்கள்
-----------

1. ↑  Medical management of radiation accidents pp. 299 & 303.
2. ↑  Strengthening the Safety of Radiation Sources பரணிடப்பட்டது 2015-01-11 at the வந்தவழி இயந்திரம் p. 15.
3. ↑  El Pais Article (in Spanish)
4. ↑  El Pais Article (in Spanish)
5. ↑  El Pais Article (in Spanish)
**Principle of the periscope.**  

**A** - Periscope using two plane mirrors.  

 **B** - Periscope using two right–angled prisms.  

**1 - 2** - Plane mirrors.  

**3 - 4** - Right–angled prisms.  

**5 - 6** - Observer eye.  

**7 - 8** - Periscope tube.  

**H** - Periscope optical height.
**Principle of the lens periscope.**
**A** - Periscope using a single lens (**L2**) to correct image.**B** - Periscope which uses two lenses (**L2-L3**) to correct image.**1-3** - Periscope window.**2-4** - Field stop or reticle.**P** - Right–angled prisms (or plane mirrors).**L1** - Objective lens.**L2** - for **A** - **L2 - L3** - for **B** - Image erecting lens.**L3** - **L4** -for **A** - **L4-L5**- for **B** - Eyepiece.**L0** - Field lens.**y** - Distant object.**H** - Periscope optical height.
**மறைபுற நோக்கி** அல்லது **பெரிஸ்கோப் கருவி** (*Periscope*) என்பது மறைந்திருந்தபடி சூழலை கண்காணிக்க தகுந்த ஒர் ஒளியியல் கருவியாகும். அதன் மிகக் குறைந்த வடிவமைப்பில், இக்கருவி ஒரு குழலின் இருமுனைகளிலும் பிரதிபலிக்கக்கூடிய கண்ணாடிகளை 45 பாகையில் கொண்டது. மேம்பட்ட வடிவத்தில், கண்ணாடிக்கு மாறாக, பல்வேறு வில்லைகளும், பட்டகங்களும் காட்சியை தெளிவாக, விரிவாக காண பயன்படுத்தப் படுகிறது. 
இத்தகைய கருவி மூலம் ஒரு முனையில், கண்ணாடியில் விழும் பிம்பங்களை, குழலின் அடுத்த முனையில் உள்ள கண்ணாடியில் காணலாம். இக்கருவி, இரண்டாம் உலகப் போரின் போது பகைவர் நிலைகளை பதுங்கு குழிகளின் உள்ளே இருந்த படியே கண்காணிக்க உதவியது. மறைபுற நோக்கி பல்வேறு கவச வாகனங்களிலும், நீர்மூழ்கிக் கப்பகளிலும் பெரிதும் பயன்படுத்தப் படுகிறது.

படங்கள்
-------

* Military handheld periscopeMilitary handheld periscope
* Zeiss submarine periscope optical designZeiss submarine periscope optical design
* Submarine monocular attack periscopeSubmarine monocular attack periscope
* பிரித்தானியாவின் பதுங்கு குழி மறைபுற நோக்கி, கேப் ஹேல்லஸ்v 1915பிரித்தானியாவின் பதுங்கு குழி மறைபுற நோக்கி, கேப் ஹேல்லஸ்v 1915
* ஆஸ்திரேலிய குதிரை பட வீரன் மறைபுற நோக்கி பொருத்தப்பட்ட துப்பாக்கியை பயன்படுத்தும் காட்சி, கல்லிபோளி 1915ஆஸ்திரேலிய குதிரை பட வீரன் மறைபுற நோக்கி பொருத்தப்பட்ட துப்பாக்கியை பயன்படுத்தும் காட்சி, கல்லிபோளி 1915
**பத்ததி வழிபாட்டு முறை** என்பது ஆரம்பகால மக்களது வழிபாட்டு முறையாகும். இதனை **பத்தாசி** எனவும் அழைப்பர். இப்பத்ததிகள் எழுத்தாணி கொண்டு எழுதப்பட்ட ஓலைச் சுவடிகளில் காணப்படுகின்றன. இவை பூசை விதிமுறைகளையும் அதற்கான மந்திர யந்திரங்களையும் கூறுகின்றன. 

இப்பத்ததிகள் குரு சீட முறையில் பாதுகாக்கப்பட்டு இரகசியமாகப் பேணப்பட்டு வருகின்றன. பத்ததி வழிபாட்டு முறையில் விக்கிரகங்களை விட கும்பங்கள் முக்கிய இடத்தை வகிக்கின்றன. ஆகமம் சாராத பத்ததிகள், ஆகமம் சார் பத்ததிகள் என இரு வகைப்படும்.  பத்ததி நூல் செய்தவர் அந்தணர் ஆயின் 'சிவம்' என்றும், அரச மரபினர் ஆயின் 'தேவர்' என்றும் குறிப்பிடுவது வழக்கம். 

பத்ததி என்பது பத்தியின் அதிகரிப்பு. பத்தி  வழிபடுவோர் மாட்டு நிகழ்வது உண்டு. இப்படி நிகழ்ந்து பாடப்பட்ட வடமொழி நூல் **குகபத்ததி**.

மட்டக்களப்பில் வழங்கப்படும் சில ஆகமம் சாராத பத்ததிகள்
-----------------------------------------------------

* காளியம்மன் பத்ததி,
* மாரியம்மன் பத்ததி,
* பேச்சியம்மன் பத்ததி,
* கண்ணகியம்மன் பத்ததி,
* வதனமா பத்ததி,
* வயிரவர் பத்ததி,
* திரௌபதி அம்மன் விதிமுறை,
* விஷ்ணு பத்ததி,
* பெரிய தம்பிரான் பத்ததி

அடிக்குறிப்பு
-------------

1. ↑  கும்பம்
2. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 204.
3. ↑  பக்தி
4. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினைந்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 165.
**திருவேகம்பர் அந்தாதி** ஒர் அந்தாதி நூல் ஆகும். இது சிவஞானமுனிவரால் இயற்றப்பட்டது. இவர் இயற்றிய அந்தாதி நூல்கள் மொத்தம் நான்கு ஆகும்.

நூலாசிரியர் வரலாறு
------------------

திருநெல்வேலி மாவட்டம், விக்கிரமசிங்கபுரத்தில் ஆனந்தக்கூத்தர், மயிலம்மையார்க்கு மகனாகப் பிறந்தவர் சிவஞானமுனிவர். இவருக்குப் பெற்றோர் இட்ட பெயர் முக்களாலிங்கர். இளம்வயது முதலாகவே துறவறத்தில் நாட்டம் கொண்டு திருவாவடுதுறை ஆதீனத்திலேயே தங்கினார். இவரது பக்குவநிலைக் கண்டு வேலப்பதேசிக சுவாமிகள் இவருக்குத் தீட்சை செய்து சிவஞானயோகிகள் என்ற பெயரையும் சூட்டினார். அதுமுதலாக திருத்தல வழிபாடுகள் பல மேற்கொண்டு முப்பதுக்கும் மேற்பட்ட நூல்களையும் அருளிச்செய்தார்கள்.

நூல் பெயர்க்காரணம்
------------------

திருவேகம்பர் அந்தாதி' கம்பர் அந்தாதி' என்றும் அழைக்கப்படுகிறது. திருவாவடுதுறை ஆதீனப் பழைய பதிப்புகளில் கம்பரந்தாதி என்ற பெயரே உள்ளது. மதுரை இராமசாமி பதவுரை எழுதி வெளியிட்ட பதிப்பிலும் அவ்வாறே உள்ளது. பின்னர் இறையருள் நூல்களுக்குத் திரு என்ற அடைமொழி கொடுப்பது என்ற மரபுப்படி திரு சேர்க்கும்போது கம்பர் என்ற பெயர் ஏகம்பர் என்றாகி திரு இணைந்து திருவேகம்பர் என அமைந்துள்ளது.

நூல் அமைப்பு
------------

இந்த அந்தாதி நூல் காஞ்சிபுரத்து திருவேகம்பர் எனும் திருக்கோயிலில் உள்ள இறைவன் மீது பாடப்பெற்றதாகும். இந்நூல் கட்டளைக் கலித்துறைப் பா வகையால் அமைந்துள்ளது. தற்பொழுது இவ்வந்தாதியில் 94 பாடல்களே கிடைத்துள்ளன. பாடல்கள் பெரும்பாலும் யமக அமைப்பைப் பெற்றுள்ளன. அடிதோறும் முதற்சீரில் முதல் எழுத்து மாறிவரும் அமைப்பாகிய திரிபு அமைப்பில் இருப்பது 2, 30, 39, 55, 56 ஆகிய எண்கள் கொண்ட ஐந்து பாடல்களே. நூலின் தொடக்கத்தில் காப்புப் பாடல் இல்லை.

உரைகள்
------

இந்நூலிற்கு மதுரை இராமசாமிப்பிள்ளையின் பதவுரை வெளிவந்துள்ளது. திருவாவடுதுறை ஆதீனத்தின் 226 ஆவது வெளியீடாக வெளிவந்துள்ள பதிப்பில் நூலிற்குச் சிறப்புப் பாயிரம் ஒன்று உள்ளது. இதில் பாடியவர் பெயர் இடம்பெறவில்லை.

மேற்கோள்கள்
-----------

1. ↑  சிவஞான சுவாமிகள் வரலாறு

உசாத்துணைகள்
------------

* பூசை சுப்பிரமணியத்தம்பிரான் இயற்றிய, திருவாவடுதுறை ஆதீனக் குருபரம்பரை விளக்கம் - பக்கம்,117
* முனைவர் பழ.முத்தப்பன் சிவஞான முனிவரின் அந்தாதி இலக்கியங்கள்- பக்கம் 81.
* சிவஞானமுனிவர் திருவேகம்பர் அந்தாதி திருவாவடுதுறை ஆதீனம்.
**திருவெள்ளியங்குடி** தமிழ்நாட்டின் தஞ்சாவூர் மாவட்டத்தில் திருவிடைமருதூர் வட்டத்தில்அமைந்து இருக்கும் ஒரு வைணவ திருத்தலமாகும்.
இது ஆழ்வார்களால் பாடற்பெற்ற 108 திவ்ய தேசங்களில் ஒன்றாகும். திருமங்கையாழ்வாரால் மங்களாசாசனம் செய்யப் பெற்றது.
வாமனாவதராதத்துடன் தொடர்புடைய இத்திருத்தலம் நான்கு யுகங்களிலும் வழிபடப்பட்ட திருத்தலம். பிரம்மாண்டபுராணமும், விஷ்ணு புராணமும் இத்தலம் குறித்த ஏராளம் தகவல்களைத் தெரிவிக்கின்றன.

தல வரலாறு
---------

நவகிரகங்களில் சுக்கிரனாகிய வெள்ளி இத்தல பெருமானை தவமிருந்து வழிபட்டமையால் இந்த ஊர் வெள்ளியங்குடி என்ற பெயர் பெற்றது. சுக்ரபுரி என்றும் அழைப்பர். வாமனனாக அவதாரம் எடுத்து வந்த திருமாலுக்கு மூன்றடி மண் தானமளிக்க தயாரானார் மகாபலிச் சக்ரவர்த்தி. வந்திருப்பது சாதாரணச் சிறுவன் அல்ல என்று மகாபலிக்கு உணர்த்தினார் சுக்ராச்சாரியார். ஆனால் அதைக் கேட்கும் மன நிலையில் மகாபலிச் சக்ரவர்த்தி இல்லை. மகாபலி நீர் வார்த்து தானம் தரவிருக்கும் கமண்டல பாத்திரத்தின் நீர் வரும் துளையை ஒரு வண்டாக உருமாறி அடைத்து கொண்டார் சுக்ராச்சாரியார். இதை அறிந்த பகவான் நீர் வரும் தூவாரத்தை ஒரு குச்சியால் குத்த ஒரு கண்னை இழந்தார் சுக்ராசாரியர். மீண்டும் இத்தல பெருமானை நோக்கி தவமிருந்து இழந்த கண்னை பெற்றார். அசுரர்களுக்கு தச்சராக இருந்த மயன் தவமிருந்து திருமாலை வேண்ட சங்குசக்கரதாரியாக காட்சி தந்தார். பரமாத்மா இராமபிரானாக காட்சி அளிக்குமாறு வேண்டினார். திருமாலும் இராமபிரானாக காட்சி தந்தார். பராசரன், மார்க்கண்டேயர், இந்திரன், பிரம்மா, பூமிதேவி ஆகியோர் வழிபட்ட புண்னிய தலம். இந்த ஒரு தலத்தை தரிசித்தால் 108திவ்வியதேச க்ஷேத்திரங்களை தரிசித்த புண்ணியம் கிடைத்து விடும்.

குடமுழுக்கு
-----------

சூன் 23, 2016 காலை இக்கோயிலின் குடமுழுக்கு நடந்தது.

மேற்கோள்கள்
-----------

1. ↑
2. ↑
3. ↑  "ஒரு வைணவ திருத்தலமாகும்". 2018-12-25 அன்று மூலம் பரணிடப்பட்டது. சனவரி 1, 2015 அன்று பார்க்கப்பட்டது. Check date values in: `|accessdate=` (உதவி)
4. ↑   கோலவல்லி ராமர் கோயில் கும்பாபிஷேகம், தினமணி, 24 சூன் 2016
**உபுண்டு அல்டிமேட் பதிப்பு** என்பது, குனூ/லினக்சு  இயங்குதளத்தின்  வழங்கல்களில் ஒன்றாகும். டெபியன் இனை அடிப்படையாகக்கொண்டது. இவ்வியங்குதளத்தின் நோக்கம், புதிய லினக்சு பயனர்களுக்காக பயன்பாட்டினை அதிகப்படுத்தியும், மேம்பட்ட பயனர்களுக்குத் தேவையான கருவிகள் அதிகப்படியான கருவிகளை கொண்டுள்ளதுமாகும். அல்டிமேட் பதிப்பில் எல்லா வகையான வன்பொருளுக்கு அதிகப்படியான ஆதரவு, கம்பியில்லா சேவைகளுக்கான ஆதரவு என லினக்சு இயங்குதளத்தில் இல்லாத சில விடயங்களில் அதிக கவனம் செலுத்தப்பட்டுள்ளது.

வரலாறு
------

அல்டிமேட்டு இயங்குதளம் (பதிப்பு-3.4) தொடக்கக் கணினித்திரை
அல்டிமேட்டு இயங்குதளம் (பதிப்பு-3.4) தொடக்க நிகழ்படக்காட்சி
தீமாஹ்ன்(TheeMahn) என்பவரால் அல்டிமேட் 1.1. உருவாக்கப்பட்டது. 2006 -ம் ஆண்டு கிறித்துமசுக் காலத்தில் உருவாக்கப்பட்ட இவ்வியங்குதளம் பெரும் வரவேற்பு பெற்றது. இவ்வியங்குதளத்தில் எம்பி3 உள்ளிட்ட பல்லூடக கோப்புகளுக்குத் தேவையான கோடக்குகளை கொண்டு வெளியாது. அல்டிமேட் 1.2 பதிப்பு இரட்டை செயலி உடைய கணிகளுக்காவும், விளையாட்டுகளுக்கா புதிய பதிப்பும் வெளியானது. 

அக்டோபர் 18, 2007-ம் ஆண்டு, தீமாஸ்னுக்கு கனோனிகல் நிறுவன்த்திடமிருந்து உபுண்டு இலச்சினையை பயன்படுத்துவதை நிறுத்தக்கூறி மின்னஞ்சல் அனுப்பப்பட்டது. அதன்பிறகு உபுண்டு அல்டிமேட் தனித்துவத்துடன் உருவானது.

பணிமேடை
-------

உபுண்டு அல்டிமேட்டானது குனோம் பணிமேடைச் சூழலில் வருகிறது, ஆனால் சிறப்பு வெளியீடுகளான கேடீஇ, எக்ஸ்எஃப்சிஇ (KDE, XFCE) ஆகிய பணிமேடை சூழல்களையும் உள்நுழையும் முன் தேர்வுசெய்ய முடியும்.

அம்சங்களும் கருவிகளும்
----------------------

* புதிய லினக்சு பயனர்களுக்காக பயன்பாட்டினை அதிகப்படுத்தி உள்ளது.
* மேம்பட்ட பயனர்களுக்காக பல கருவிகள் இணைக்கப்பட்டுள்ளது.
* அல்டிமேட் பதிப்பானது, அனைத்து மென்பொருள்களின் இற்றைப்படுத்தப்பட்ட பதிப்புடன் வருகிறது.
* ஜிடிஎம் மேக்கர் என்ற கருப்பொருள்களுக்கான நிரல் (Theme Script) எழுதும் மென்பொருள் உள்ளது.
* யுஸ்ப்லேஷ் மேக்கர் என்ற நவுட்டிலஸ் நிரல்(Nautilus script) மூலமாகவும் கருப்பொருள்(Theme) உருவாக்க முடியும்.

சிறப்பு பதிப்புகள்
------------------

**அல்டிமேட் பதிப்பு 64இருமம்:** 64 - இருமத்தில் உருவாகப்பட்ட செயலிகளுக்காக உருவாக்கப்பட்டது. 
**கேமர்ஸ் பதிப்பு (விளையாடுவதற்காக):**விளையாட்டிற்காக மேம்படுத்தப்பட்ட இந்த வகை இயங்குதளத்தில் பல்வேறு வகையான ஆட்டங்கள் நிறுவப்பட்டுள்ளது. இதில் காப்புரிமை கொண்டு நியாயமான ஆட்டங்களும் அடங்கும்.
**பிற:** பழைய அல்டிமேட் பதிப்புகள், பல்வேறு பணிமேடைகளை தேர்ந்தெடுக்கும் வசதியுடன் வெளியானது.

உபுண்டு அல்ல
------------

அல்டிமேட் பதிப்பானது, உபுண்டுவுடன் தொடர்புள்ள இயங்குதளமல்ல. இது முற்றிலும் மாறுபட்டது. இதில் பல்லூடக இயக்கிகளுக்கான தனிக் களஞ்சியமுள்ளது, இவற்றில் சில காப்புரிமை கொண்ட மென்பொருள்களும், கட்டற்ற உரிமை பெற முடியாதவைகயாகவும் இருக்கலாம், பயனர்கள் அதற்குக் கட்டுப்பட்டு நடக்க வேண்டும். இது உபுண்டுவின் கொள்கைக்கு மாறானது. அதே போல சில கோடக்குகளை இதில் நிறுவ இயலாது.

ஊடகங்கள்
--------

* **இயல்பிருப்பான திரைத்தோற்றம்**
* **இயல்பிருப்பான பயர்ஃபாக்சு உலாவியில்   
 தமிழ்விக்கிப்பீடியாவின்   
தொகுத்தல் தோற்றம்**

உசாத்துணை
---------

* அதிகாரப்பூர்வ இணையதளம்
* பாரம்கள்
* அல்டிமேட்டிக்ஸ்

வெளி இணைப்புகள்
---------------

* 
* 
* 
* பரணிடப்பட்டது 2012-09-27 at the வந்தவழி இயந்திரம்
**கோபாலன் நரசிம்மன்** (*Gopalan Narasimhan*) (28 பிப்ரவரி 1916 - 5 ஜூலை 1977) ஓர் இந்திய பத்திரிகையாளரும், தொழில்முனைவோரும் ஆவார். இவர் 1959 முதல் 1977 இல் தான் இறக்கும் வரை தி இந்து பத்திரிக்கையின் நிர்வாக இயக்குநராக பணியாற்றினார். இந்து ஆங்கில நாளிதழின் முதன்மை ஆசிரியரான என். ராம் என்பவரின் தந்தையாவார் .

ஆரம்ப கால வாழ்க்கை
------------------

நரசிம்மன், சென்னையில் பிப்ரவரி 28, 1916 அன்று க. கோபாலன் -இரங்கநாயகி ஆகியோருக்கு பிறந்தார். கோபாலன் கஸ்தூரி இவரது இளைய சகோதரனாவார்.

இவர், சென்னை, மாநிலக் கல்லூரியில் பட்டம் பெற்றார். பின்னர், தனது சிறு வயதிலேயே இந்துவில் சேர்ந்தார். 1937 முதல் 1959 வரை இந்துவின் மேலாளராக இருந்தார். 1959 இல் இவரது மாமா கே. சீனிவாசன் இறந்தபோது, நரசிம்மன் பத்திரிக்கையின் நிர்வாக இயக்குநரானார்.

தொழில்
------

இவர், 1959 முதல் 1977 வரை இந்துவின் நிர்வாக இயக்குநராக பணியாற்றினார். 1956-57 காலப்பகுதியில் இந்திய மற்றும் கிழக்கு செய்தித்தாள் சங்கத்தின் (ஐ.என்.எஸ்) தலைவராகவும், 1955 முதல் 1959 வரை இந்தியாவின் தணிக்கை பணியகத்தின் தலைவராகவும், பிரஸ் இன்ஸ்டிடியூட் ஆப் இந்தியா, ஆசியப் பத்திரிகை ஆகியவற்றின் அறக்கட்டளையின் இயக்குநராகவும் பணியாற்றினார்.

இவரது மூத்த மகன் என். ராம் 1977 முதல் தி இந்துவின் நிர்வாக-இயக்குநராகவும், 2003 ஜூன் 27 முதல் 2012 ஜனவரி 18 வரை அதன் முதன்மை ஆசிரியராகவும் இருந்தார். இவரது இளைய மகன் ந. இரவி 1991 – 2003 வரை முதன்மை ஆசிரியராக பணியாற்றினார்.

இறப்பு
------

நரசிம்மன் ஜூலை 5, 1977 அன்று 61 வயதில் மெட்ராஸில் மாரடைப்பால் இறந்தார்.

இதையும் காண்க
-------------

* எ. இரங்கசுவாமி ஐயங்கார்
* சௌ. பார்த்தசாரதி
* கஸ்தூரி பாலாஜி
* கோபாலன் கஸ்தூரி
* க. கோபாலன்
* மு. வீரராகாவாச்சாரியார்
* எஸ். கஸ்தூரி ரங்க ஐயங்கார்
* சீ. இரங்கசுவாமி ஐயங்கார்
* சீ. இரங்கராஜன்
* கஸ்தூரி சீனிவாசன்

மேற்கோள்கள்
-----------

1. ↑   *The New York Times biographical service, Volume 8*. New York Times & Arno Press. 1977. பக். 1000.

குறிப்புகள்
-----------

* *The Times of India directory and year book including Who's who*. 1971. பக். 798.
**கோ. சுப்பிரமணியன்** (அக்டோபர் 7, 1906 - ஆகத்து 28, 1971) என்பவர் வழக்கறிஞராகவும், தமிழ்ப் பேராசிரியராகவும் இருந்து தமிழுக்குத் தொண்டு புரிந்துள்ளார். சைவ சமய நூல்கள் பலவும் இயற்றியுள்ளார்.

பிறப்பும் இளமையும்
------------------

இவர், திருநெல்வேலி மாவட்டத்தில் உள்ள சிந்துப்பூந்துறையில் 07-10-1906 ஆம் ஆண்டு பிறந்தார். பெற்றோர் கோமதிநாயகம் பிள்ளை உலகாம்பாள் ஆகியோர் ஆவர். நெல்லை, உயர்நிலைப் பள்ளியில் பள்ளிப் படிப்பை முடித்த இவர், இந்துக் கல்லூரி, புனித சேவியர் கல்லூரியிலும் கல்வி பயின்றார். பின்னர், சென்னை சட்டக்கல்லூரியில் பயின்று பட்டம் பெற்றார்.

தமிழ்ப் பணிகள்
--------------

தமிழின் மீது பற்றுக்கொண்ட இவர், தாம் ஆற்றிய வழக்கறிஞர் தொழிலைத் துறந்து, தமிழில் முதுகலைப்பட்டம் பெற்றார். *தமிழிலக்கியத்தில் வரலாற்றுச் செய்திகள்* எனும் கட்டுரையை எழுதி அனைவரின் பாராட்டையும் பெற்றார். அண்ணாமலைப் பல்கலைக்கழகத்தின் துணைவேந்தராக இருந்த சண்முகம் செட்டியாரின் விருப்பத்திற்கிணங்க, தமிழாராய்ச்சித் துறை ஒன்றைத் தனியே ஏற்படுத்தி அதற்குத் தலைவராக நியமிக்கப்பட்டார்.

படைப்புகள்
----------

* அப்பர் விருந்து
* இளங்கோ விருந்து
* கம்பர் விருந்து
* மாணிக்க விருந்து
* இலக்கியச் செல்வம்
* இன்ப வாழ்வு
* துள்ளி வருகுதுவேல்
* கவி இன்பம்
* முத்தமிழ் முழக்கம்
* வாலி வதை
* வெண்ணிலவில்
* புதுமனைப் பரிசு
* வாசகரும் வாகீசரும் முதலிய தமிழ் நூல்களையும்,
* சைவ சித்தாந்த அகமும் வரலாறும்
* பழந்தமிழர் வாழ்வில் சகுனங்களும் நம்பிக்கைகளும்
* மரபு வழிபாடும் நாக வணக்கமும். முதலிய ஆங்கில நூல்களையும் படைத்துள்ளார்.

பெற்ற பட்டங்கள்
---------------

இவருக்குத் தருமபுரம் ஆதீனம், *திருநின்ற நெறியாளர்* எனும் பட்டத்தை வழங்கியுள்ளது. மதுரை ஆதீனம், சைவப் பேராசிரியர் எனும் பட்டத்தை வழங்கியுள்ளது.

மறைவு
-----

இவர் தமது 65 ஆவது அகவையில் 26-8-1971 அன்று இவ்வுலக வாழ்வை நீத்தார்.

உசாத்துணை
---------

1) மு.விவேகானந்தன், "தமிழ் வளர்த்த வழக்கறிஞர்கள்" நர்மதா பதிப்பகம், சென்னை-2017.
2) மு.வரதராசன், தமிழ் இலக்கிய வரலாறு சாகித்திய அகாதெமி வெளியீடு 1991.
**ரங்கநாயகம்மா** (தெலுங்கு: రంగనాయకమ్మ; பிறப்பு:1939) தெலுங்கு மார்க்சியவாதி, பெண்ணியலாளர், எழுத்தாளர் மற்றும் நூலாசிரியர் ஆவார். பாலின சமத்துவம் பெண்களின் நலம், உரிமைகள், சாதியச் சிக்கல்கள் ஆகியன பற்றி எழுதியுள்ளார். முப்பல ரங்கநாயகம்மா என்பது இவரது முழுப்பெயர் ஆகும்.

பிறப்பும் படிப்பும்
-------------------

ரங்கநாயகம்மா ஆந்திரப் பிரதேசம், மேற்கு கோதாவரி மாவட்டம் பொம்மிடி என்னும் சிற்றூரில் பிறந்தார். பள்ளி இறுதி வகுப்பு வரை படித்தார். குடும்பத்தில் வசதிக் குறைவால் மேல் படிப்பை மேற்கொள்ள இயலவில்லை

மண வாழ்க்கை
-----------

மரபுத் திருமணம் நடந்து 12 ஆண்டுகள் கழித்து கணவருடன் வேறுபாடுகள் ஏற்பட்டதால் ரங்கநாயகம்மா தம் கணவரை விட்டு விலகினார். முப்பல என்ற தம் கணவருடைய ஒட்டுப் பெயரையும் கைவிட்டார். பின்னர் தம் எழுத்தின் மேல் அன்பு கொண்ட பாபுஜி என்பவருடன் திருமணம் செய்து கொள்ளாமல் ஒன்றாக வாழ்ந்து வந்தார். ரங்கநாயகம்மாவின் எழுத்துப்பணியிலும் அவருடைய நூல்களை மொழிபெயர்ப்பதிலும் பாபுஜி உதவியாக இருந்தார்.

பணிகள்
------

* காரல் மார்க்சின் தாசு காப்பிடல் நூலைப் படித்து ரங்கநாயகம்மா தீவிர மார்க்சிய கருத்தாளர் ஆனார். 1974 ஆம் ஆண்டில் "இராமாயண விச விருட்சம்" என்ற நூலை மார்க்சிய அடிப்படையில் எழுதினார்.
* "மார்க்சு காப்பிடல் ஓர் அறிமுகம்" என மூன்று தொகுதிகள் கொண்ட ஒரு நூலை எழுதி வெளியிட்டார்.
* "ஜானகி விமுகி" என்ற நூலில் பாலின சமத்துவத்துக்கு மார்க்சியமே உகந்த நெறி என விளக்கினார்.
* "பலி பீடம்" என்ற புதினத்துக்கு ஆந்திரப் பிரதேச அரசின் சாகித்திய அகாதமி விருது 1965 இல் இவருக்கு வழங்கப்பட்டது.
* சாதியப் பிரச்சினைக்குத் தீர்வு: புத்தர் போதாது, அம்பேத்கரும் போதாது, மார்க்சு அவசியத் தேவை என்ற ரங்கநாயகம்மா எழுதிய நூலின் தமிழ் மொழி பெயர்ப்பு வெளிவந்துள்ளது.

உசாத்துணை
---------

1. ↑
2. ↑

மேலும் பார்க்க
--------------

*
**கோவிந்தன் பரமேசுவரன் பிள்ளை** என்பவர் பொதுவாக **பாரிஸ்டர் ஜி. பி. பிள்ளை** என்று அழைக்கப்படுகிறார். பள்ளிச்சலின் கோவிந்தன் பரமேசுவரன் பிள்ளை (1864 – 1903) பிப்ரவரி 2, 1864 அன்று திருவனந்தபுரம், பள்ளிப்புரத்தில் நாயர் குடும்பத்தில் பிறந்தார். இவரது பெற்றோர் அரிகரன் அய்யர் மற்றும் கார்த்தியாயனி அம்மா ஆவார்.

பிள்ளை, சென்னை மாநிலக் கல்லூரியில் இளங்கலைப் பட்டம் பெற்ற பிறகு 1898-ல் இலண்டனில் உள்ள *மிடில் டெம்பிள்* மேற்படிப்பிற்காகச் சென்றார். 1902-ல் திருவிதாங்கூர் உயர்நீதிமன்றத்தில் பணியாற்றுவதற்காகத் திரும்பினார்.. பின்னர் தென்னிந்தியாவில் முதல் ஆங்கில நாளிதழான *தி மெட்ராஸ் ஸ்டாண்டர்டை* நிறுவினார்*.* சென்னையில் தங்கியிருந்த காலத்தில் தி இந்துவில் எழுதி வந்தார். 1891-ல் *மலையாளி நினைவகத்தை* உருவாக்குவதில் முக்கிய பங்கு வகித்தார்.

மகாத்மா காந்தி தனது சுயசரிதையில் குறிப்பிட்டுள்ள ஒரே ஒரு மலையாளி இவர்தான்.

இந்திய விடுதலைப் போராட்டத்தில் பங்கேற்பு
----------------------------------------

1885-ல் இந்தியத் தேசிய காங்கிரசின் உருவாக்கம் பிரித்தானிய ஆட்சியிலிருந்து இந்திய விடுதலைப் போராட்டத்தை வலுப்படுத்த வழிவகுத்தது. கோ. ப. பிள்ளை கேரளாவில் இந்த அமைப்பின் ஆரம்பக்கால தலைவராக இருந்தார். மேலும் இரண்டு முறை பொதுச் செயலாளராகவும் பணியாற்றினார். இவர் *மெட்ராஸ் ஸ்டாண்டர்ட்டின்* ஆசிரியராகவும், திருவிதாங்கூர் மாநிலத்தில் பொது உரிமைகளுக்கான ஆர்வலராகவும் நன்கு அறியப்பட்டவர். ஒரு வலிமையான எழுத்தாளர் மற்றும் பேச்சாளரான, இவர் இங்கிலாந்திலும் இந்தியாவிலும் பரந்த தொடர்புகளைக் கொண்டிருந்தார். மகாத்மா காந்தி தென்னாப்பிரிக்க இந்தியப் பிரச்சினையிலும், நிதான இயக்கத்திலும் தனக்குப் பிள்ளை அளித்த உதவியையும் வழிகாட்டுதலையும் ஒப்புக்கொண்டார்.

இவர் சென்னையில் தங்கியிருந்த இடம் 'திருவாங்கூர் நினைவு இல்லம்' ('மலையாளி நினைவு இல்லம்' என்றும் அழைக்கப்படுகிறது) என அழைக்கப்படுகிறது.

மேலும் பார்க்கவும்
------------------

* நாராயண குரு
* பத்மநாபன் பல்பு
* குமரன் ஆசான்
* அய்யத்தான் கோபாலன்
* மிதவாதி கிருட்டிணன்
* மூர்கோத் குமரன்
* அய்யன்காளி
* அய்யா வைகுண்டர்
* பண்டிதர் கருப்பன்

மேற்கோள்கள்
-----------

1. ↑  Page 427 of Nayar Samudayathinte Itihasam (History of the Society of Nairs in Kerala) Published by Sahitya Vedi, Trivandrum, December 1987 accessed at India Office Records
2. ↑  "Setting an old record straight - The Hindu".
3. ↑  *Middle Temple Admission Register*, vol 2 (London 1949)
4. ↑  Nair, C. Gouridasan (2014-02-25). "Malayali who found a place in Gandhi's heart, biography" (in en-IN). *The Hindu*. பன்னாட்டுத் தர தொடர் எண்:0971-751X. .
5. ↑  Perunna K. N. Nair, Freedom Movement in Kerala – A Ray of Liberation. *Features*, Press Information Bureau, Government of India. Retrieved 20 January 2014.
6. ↑  Mohandas K. Gandhi, Poona and Madras in his autobiography, *The Story of My Experiments with Truth*
7. ↑  Nair, Achuthsankar S. (10 August 2018). "In the footsteps of saints, poets and reformers". *The Hindu* (ஆங்கிலம்). 10 March 2021 அன்று பார்க்கப்பட்டது.
**உபாசனா மகதி**, இந்தியாவின் மும்பையைச் சேர்ந்த பார்வையற்றோர் நல ஆர்வலரும், அவர்களுக்காக **ஒயிட் பிரிண்ட்** என்ற பத்திரிகையை தொடங்கி நடத்தி வரும் பெண் தொழில்முனைவோராவார்.  22016 ஆம் ஆண்டில், போர்ப்ஸ் இந்தியா பத்திரிகையால், இந்தியாவின் 30 வயதுக்குட்பட்ட 30 தொழில்முனைவோர் பட்டியலில் மகதியும் ஒருவராக பெயரிடப்பட்டார்.

கல்வி
-----

மகதி, கனடாவின் ஒட்டாவா பல்கலைக்கழகத்தில் தகவல் தொடர்பில் தனது பட்டப்படிப்பை முடித்த பிறகு மும்பையில் உள்ள ஒரு மக்கள் தொடர்பு நிறுவனத்தில் வேலை செய்ய ஆரம்பித்துள்ளார்.

*வெள்ளை அச்சு*
--------------

2013 ஆம் ஆண்டில், உபாசனா மகதி தனது நண்பர்களுடன் பார்வையற்றோருக்கு இருக்கும் வாசிப்பு முறைகள், இதழ்கள், வாழ்க்கை முறைகளைப் பற்றிய உரையாடலில் தொடங்கிய ஆராய்ச்சி,  நீண்டு, மிகப்பெரிய ஆராய்ச்சி மற்றும் கடின உழைப்புக்குப் பிற்பாடு அவரால், இந்தியாவின் முதல் ஆங்கில வாழ்க்கை முறை இதழான ''வெள்ளை அச்சு (ஒயிட் பிரிண்ட்)'' என்ற மாத இதழ் தொடங்கப்பட்டது. இந்த இதழ் மும்பையில் உள்ள பார்வையற்றோருக்கான தேசிய சங்கத்தில் உணவு, கலை, தொழில்நுட்பம், இசை, அரசியல், உத்வேகம் தரும் கதைகள் போன்ற துறைகளில் பரந்த அளவிலான உள்ளடக்கங்களைக் கொண்டு 64 பக்கங்களில் அச்சிடப்பட்டு வெளியிடப்பட்டது. 

வெறும் முப்பது ரூபாய் மட்டுமே விலையாகக் கொண்ட இந்த இதழ், சந்தாதாரர்களின் மூலம் வரும் வருமானத்தை மட்டுமே நம்பியிராமல், டாடா குழுமம், மஹிந்திரா மற்றும் மஹிந்திரா, யாஷ் ராஜ் பிலிம்ஸ், வோடபோன், ஏர்செல் போன்ற  பெருநிறுவனங்களின் விளம்பரங்களைப் பெற்று அதன் விளம்பர வருவாய் மூலமே செலவுகள் ஈடுகட்டப்பட்டு நடைபெற்று வருகிறது.

மேற்கோள்கள்
-----------

1. ↑  Lidhoo, Prerna (18 Apr 2018). "Upasana Makati: Making print accessible". *www.fortuneindia.com* (ஆங்கிலம்). 2019-11-21 அன்று பார்க்கப்பட்டது.
2. ↑  "Mumbai Diary: Friday Dossier". *mid-day* (ஆங்கிலம்). 2019-07-05. 2019-11-21 அன்று பார்க்கப்பட்டது.
3. ↑  Panchal, Salil (11 Feb 2016). "30 Under 30: Upasana Makati - Helping the visually-challenged see". *Forbes India* (ஆங்கிலம்). 2019-11-21 அன்று பார்க்கப்பட்டது.
4. ↑  Kapoor, Divya (25 Apr 2018). "Meet the woman who is helping blind people see the world". *India Today* (ஆங்கிலம்). 2019-11-21 அன்று பார்க்கப்பட்டது.
5. ↑  thetribalbox.com. "Upasana Makati, Pioneer in Launching a Lifestyle Magazine in Braille for the Visually Impaired". *Thetribalbox* (ஆங்கிலம்). 2023-03-20 அன்று பார்க்கப்பட்டது.
**பொன் மலர்** எழுத்தாளர் அகிலன் உருவாக்கிய புதினங்களுள் ஒன்று. அகிலன் பல புதினங்களைப் படைத்திருந்தாலும், அவரது சமுதாயப் புதினங்களுள், பொன்மலர் ஒரு சிறந்த இடத்தைப் பெற்றுள்ளது. ராணிமுத்து இதழின் முதல் புதினமாக வெளிவந்து பல இலட்சம் பிரதிகள் விற்பனையானது. ரஷ்ய, சீன, ஆங்கில மொழிகளிலும் இந்தியாவின் பெரும்பாலான மாநில மொழிகளிலும் மொழிபெயர்க்கப்பட்டு புத்தகவடிவில் வெளியான புதினம். பல கல்லூரிகளில் பாடப் புத்தகமாகத் திகழ்ந்த இப்புதினம் வானொலி நாடக வடிவிலும் ஒலி பரப்பான பெருமை பெற்றது.

கதைச் சுருக்கம்
---------------

கள்ளப் பணம் இச்சமூகத்தைச் சூறையாடுவதையும் அதன் விளைவாக நிகழும் இக்காலச் சமுதாய வாழ்வின் ஒழுக்கக் கேடுகளையும் எதிர்த்து பெரும் துணிச்சலுடன் போராடி அவற்றை நீக்க முயலும் மருத்துவர் சங்கரியும், மத்திய அரசின் பொருளாதாரக் குற்றத் தடுப்பு அதிகாரியான திருஞானமும் பெரும் புதிராய் வாழும் வாழ்க்கையை மிகச் சுவையாகக் கூறும் புதினம்.பெண்மையின் மேன்மை, பெண்ணின் (சீரழியும்) நிலை குறித்த படைப்பாளரின் பரிவுணர்ச்சி, சமுதாயத்தில் பணக்காரர்களின் நிலை, பொருளாதாரச் சீரழிவு, கருப்புப் பணம், இலஞ்சம், கலப்படம் போன்ற இவற்றை உள்ளடக்கிய கதைக்கருவை இப்புதினம் கொண்டுள்ளது. அகிலனின் இந்தப் புதினம் சமுதாயத்தில் காணப்படும் சீரழிவுகளைத் தோலுரித்துக் காட்டும் எதார்த்தப் போக்கினைக் கதைக் கருவாகக் கொண்டது.

மேற்கோள்களும் குறிப்புகளும்
---------------------------

1. ↑
2. ↑  
[*தொடர்பிழந்த இணைப்பு*]
3. ↑  எழுத்தாளர்அகிலன் எழுதித் தமிழ்ப் புத்தகாலயம் வெளியிட்ட பொன் மலர் புத்தகத்தில் கி. வா. ஜெகந்நாதன் அவர்களின் சிறப்புரை
4. ↑  "அகிலனின் புதினம் - பொன்மலர்". *முனைவர் ஆர்,தமிழ்ச் செல்வி*. 02 டிசம்பர் 2012 அன்று பார்க்கப்பட்டது. Check date values in: `|accessdate=` (உதவி)
**வடகவுஞ்சி** (Vadagounchi) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், கொடைக்கானல் வட்டம், கொடைக்கானல் ஊராட்சி ஒன்றியத்தில் இருக்கும் ஒரு மலைக் கிராமம் (ஊர்). கொடைக்கானல் வருவாய் வட்டத்தின் 15 ஆவது எண்கொண்ட வருவாய் கிராமம் (கிராம எண்:15) ஆகும்.

முக்கிய பயிர்
-------------

இங்கு மலைத் தோட்டப் பயிர்களான மலைவாழை, பூண்டு, முள்ளங்கி, கேரட், பீட்ரூட், உருளைக்கிழங்கு, காபி, பழங்கள் அதிகமாக விளைகின்றன.

அமைவிடம்
--------

பழனியிலிருந்து கொடைக்கானல் செல்லும் மலைப்பாதையில் பழனியிலிருந்து சுமார் 39 கி.மீ.தூரத்திலும், கொடைக்கானலில் இருந்து 22 கி.மீ.தூரத்திலும் அமைந்து உள்ளது. கடல் மட்டத்திலிருந்து 1025 மீட்டர் உயரத்தில் உள்ளது. இந்த கிராமத்திலிருந்து சுமார் 2 கி.மீ தூரத்தில் கொடைக்கானல் மலைகளில் மிக உயரமான மலைச் சிகரம் **பெருமாள் மலைச் சிகரம்** (உயரம்.2066 மீட்டர்) அமைந்துள்ளது. இந்திரா காந்தி தேசிய வன விலங்கு சரணாலயம் இக்கிராமத்தின் கிழக்கு எல்லையோடு முடிகிறது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி, வடகவுஞ்சியில் 3838 பேர் வசிக்கின்றார்கள். பாலின விகிதம் 960. எழுத்தறிவு பெற்றவர்கள் 2141 பேர். இதில் 1244 பேர் ஆண்கள்; 897 பேர் பெண்கள். எழுத்தறிவு பெற்றுள்ளோர் சதவீதம் 64.03. ஆறு வயதுக்குட்பட்டோர் 14.77 சதவீதம் ஆவர்.

குள்ள மனிதர்களின் குகை வீடுகள்
------------------------------

குள்ள மனிதர்களின் குகை வீடுகள்
இக்கிராமத்தின் வட கிழக்குப் பகுதியில் செம்பரான்குளம் பகுதியில் குள்ள மனிதர்களின் மூன்று அடி உயரமுள்ள குகைவீடுகள் உள்ளது. வீடுகள் முழுவதும் கருங்கற்களால் ஒரு ஒழுங்கமைவோடு கட்டப்பட்டுள்ளது. வீட்டினுள் இருவர் மட்டுமே தங்கும் இடவசதியுடன் அமைக்கப்பட்டும், மேற்கூரைகள் ஒர் அடி கனமுள்ள கருங்கற் பலகைகளால் மூடப்பட்டும் உள்ளது.

அடிக்குறிப்பு
-------------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2013-05-19 அன்று பார்க்கப்பட்டது.
5. ↑  "Rural - Dindigul District;Kodaikanal Taluk;Vadagounchi Village 2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை". 2011-02-17 அன்று மூலம் பரணிடப்பட்டது. 2013-05-19 அன்று பார்க்கப்பட்டது.
**கோ** (*Go*) என்பது எளிமையான, நம்பகமான, வினைத்திறன் மிக்க மென்பொருள்களை உருவாக்குவதற்கான கூகுளால் வளர்த்தெடுக்கப்பட்ட திறந்த மூல நிரலாக்க மொழி ஆகும்.

இராபர்ட்டு கிரீசெமேர், இராபு பைக்கு, கென் தாம்சன் ஆகியோர் செப்டம்பர் 21, 2007 இல் கோவுக்கான தொடக்க வடிவமைப்பை உருவாக்கத் தொடங்கினாலும் நவம்பர் 2009 இல் கோ அலுவல் முறையாக அறிவிக்கப்பட்டது.

நோக்கங்கள்
----------

இயங்குநிலை மொழியின் எளிமையுடன் தொகுப்பிக்கும் மொழிகளின் வினைத்திறனையும் வழங்குதலே கோவின் நோக்கமாகும். கோவின் ஏனைய நோக்கங்கள் பின்வருமாறு:-

* பாதுகாப்பை வழங்குதல் (தட்டச்சுப் பாதுகாப்பும் நினைவகப் பாதுகாப்பும்)
* தொடர்பாடலுக்கான சிறந்த ஆதரவை வழங்குதல்
* கூடிய வேகத்தில் தொகுப்பித்தல்

எடுத்துக்காட்டுகள்
------------------

### உலகே, வணக்கம்

கோவில் *உலகே, வணக்கம்* செய்நிரல் பின்வருமாறு:-

```
package main

import "fmt"

func main() {
 fmt.Println("உலகே, வணக்கம்")
}

```

### எதிரொலி

கோவில் எதிரொலிக் கட்டளைக்கான செய்நிரல் பின்வருமாறு:-

```
package main

import (
 "os"
 "flag" // command line option parser
)

var omitNewline = flag.Bool("n", false, "don't print final newline")

const (
 Space = ""
 Newline = "\n"
)

func main() {
 flag.Parse() // Scans the arg list and sets up flags
 var s string
 for i := 0; i < flag.NArg(); i++ {
 if i > 0 {
 s += Space
 }
 s += flag.Arg(i)
 }
 if !\*omitNewline {
 s += Newline
 }
 os.Stdout.WriteString(s)
}

```

மேற்கோள்கள்
-----------

1. ↑  கோ1.1.2 (ஆங்கிலத்தில்)
2. ↑  கோ நிரலாக்க மொழி (ஆங்கில மொழியில்)
3. ↑  அகேகே (ஆங்கில மொழியில்)
4. ↑  கோ நிரலாக்க மொழி (ஆங்கில மொழியில்)
5. ↑  உலகே, வணக்கம் (ஆங்கில மொழியில்)
பரிமேலழகர் 13 ஆம் நூற்றாண்டில் வாழ்ந்தவர். இவர் திருக்குறள், பரிபாடல் ஆகிய நூல்களுக்கு உரை எழுதியுள்ளார். **திருமுருகாற்றுப்படை பரிமேலழகர் உரை** என்னும் பெயரில் ஒரு நூல் வெளிவந்துள்ளது.  இந்த நூலைத் திருப்பனந்தாள் காசி மடம் வெளியிட்டுள்ளது. பரிமேலழகர் வைணவர் ஆதலால் திருமுருகாற்றுப்படைக்கு நச்சினார்க்கினியர் உரையே சிறந்தது என்னும் குறிப்பு அதில் உள்ளது. 

திருக்குறள் பொதுநூல் ஆதலால் உரை செய்தார். பரிபாடலில் திருமாலைப் பற்றிய பாடல்கள் உள்ளன. அதனால் அதற்கு உரை செய்தார். எனவே பரிபாடலில் உள்ள வைகை, மதுரை, செவ்வேள் பற்றிய பாடல்களுக்கும் உரை செய்ய வேண்டியதாயிற்று. திருமுருகாற்றுப்படை முருகனைப் பற்றி மட்டுமே பாடும் தனி நூல். எனவே இதற்கு இவர் உரை செய்திருக்க மாட்டார் என்னும் கருத்து நிலவிவருகிறது. 

பரிபாடலில் முருகனைப் பற்றிய பாடல்களுக்கு உரை கண்ட பரிமேலழகர் அவன்பால் ஈடுபாடு கொண்டு திருமுருகாற்றுப்படைக்கு உரை எழுதினார் எனக் கொள்வாரும் உளர். 

அரிமேல் அழகுறூஉம் அன்பு அமை நெஞ்சப்
பரிமேலழகன் பகர்ந்தான் - விரிவுரை மூ
தக்கீரிஞ் ஞான்று  தனி முருகாற்றுப்படையாம்
நக்கீரன் நல்ல கவிக்கு.
இது இவரது உரையில் காணப்படும் சிறப்புப் பாயிரம்

உரைப்பாங்கு

இவரது உரையில் உபநிடதம், கல்லாடம் என்னும் சைவ நூல், முதலானவை குறிப்பிடப்படுகின்றன.
சுப்பிரமணியன் என்னும் சொல்லைக் கையாளுகிறார்.
'நால் வேறு இயற்கை' எனத் திருமுருகாற்றுப்படையில் வரும் தொடருக்கு சாலோகம், சாமீபம், சாரூபம், சாயுச்சயம் என்பனவற்றைக் காட்டி விளக்குகிறார்.
எனினும் இவரது திருக்குறள் உரையோடு ஒப்புநோக்குகையில் இவ்வுரை அத்துணைச் சிறப்புடையதாக அமையவில்லை என அறிஞர்கள் கருதுகின்றனர்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 63.
2. ↑  மூதக்கீர் (மூத்த தக்கவர்களே) இஞ்ஞான்று
**திருமுருகன்** (*Thirumurugan*, பிறப்பு:24 டிசம்பர் 1978 ) ஒரு இந்தியத் திரைப்பட நடிகர் ஆவார். இவர் தமிழ் மற்றும் மலையாள மொழி படங்களில் துணை நடிகராக நடித்துள்ளார்.

பிறப்பு
-------

இவர் தஞ்சாவூர் மாவட்டத்தில் ஆம்பலாபட்டு என்னும் கிராமத்தில் சதாசிவம்-ராமலெட்சுமி தம்பதியரின் மகனாகப் பிறந்தார். 2000இன் தொடக்கத்தில் தனது திரைப்பட இயக்குனர் ஆகும் கனவை நனவாக்க சென்னை நோக்கிப் புறப்பட்டார். இதற்கு அவருடைய தந்தையும் தமக்கையாரும் உதவி செய்தனர்.

தொழில்
------

அதன் பின்னர் அவர் இயக்குநர் சற்குணத்தின் நண்பரானார். சற்குணம் அவரை இயக்குநர் ஏ.எல்.வி.ஐயிடம் அறிமுகப்படுத்தினார். அவருடன் சேர்ந்து 50க்கும் மேற்பட்ட விளம்பரங்களில் நடித்தார். சில திரைப்படங்களில் உதவி இயக்குநராகப் பணியாற்றினார். சற்குணம், களவாணி திரைப்படத்தை 2010இல் இயக்கும் வாய்ப்பு கிடைத்தபோது திருமுருகன் இயக்குநராகப் பணியாற்றினார். இதற்கு முன்னரே அவரை இந்த படத்தில் வில்லனாக நடிக்கக் கேட்டுக்கொண்டபடி வில்லனாகவும் நடித்தார். 2011இல்  விமல் நடிக்கும் படத்தில் இயக்குநராக அறிமுகமாகத் திட்டமிட்டிருந்தார். ஆனால் அந்த திட்டம் பிறகு கிடப்பில் போடப்பட்டது. 
2012இல் அரவாண் திரைப்படத்திலும் 2015இல் ஈட்டி திரைப்படத்திலும் முக்கியமான கதாபாத்திரங்களில் நடித்தார். 2017இல் இயக்குநர் சென்னாள் பாலசெறியின் ஓணான் படத்தில் முன்னணி நடிகராக நடித்துள்ளார்.

திரைப்படங்கள்
-------------

1. களவாணி (2010)
2. முதல் இடம் (2011)
3. அரவான் (2012)
4. என்னமோ நடக்குது (2013)
5. ஆப்பிள் பெண்னே(2013)
6. பரங்கிமலை (2013)
7. நாலு போலீசும் நல்லா இருந்த ஊரும் (2015)
8. 49ஒ (2015)
9. ஈட்டி (2016)
10. பென்சில் (2016)
11. கட்டப்பாவ காணோம் (2017)
12. திருநாள் (2018)
13. அட்டு (2018)
14. புயலாகிளம்பிவரோம்(2018)
15. ஓணான் (2019)
16. பெட்டிக்கடை(2019)
17. அடங்காதே(2019)

18. சள்ளியர்கள் (2022)

மேற்கோள்கள்
-----------

1. ↑  Tamil Supporting Actor Kalavani Thirumurugan, Nettv4u". nettv4u.com.
2. ↑  Kumar, S. R. Ashok, My First Break: Thirumurugan, thehindu.com.
3. ↑  தமிழ் சினிமா சரியான ரூட்டில் செல்கிறது! -களவாணி திருமுருகன், dinamalar.com. தினமலர், 9 பிப்ரவரி 2017
4. ↑  விமலின் அடுத்தடுத்த படங்கள், Tamil Movie News, indiaglitz.com.
5. ↑  Two thrillers for Kaali Venkat, Times of India, indiatimes.com.
6. ↑  nniyan fame Sada is the heroine in Torchlight by Majith, behindwoods.com. 18 மார்ச் 2017
**இரவுலா** (மலையாளத்தில் **அடியர்**, கன்னடத்தில் **யெரவுலா**) எனப்படுவோர் கேரளா மற்றும் கருநாடகாவில் வாழுகின்ற ஒரு பழங்குடியினர் ஆவர். இவர்கள் பொதுவாக பேசும் மொழி ரவுலா மொழி என்று அழைக்கப்படுகிறது. இவர்கள் கேரளாவின் கண்ணூர் மற்றும் வயநாடு மாவட்டங்களிலும், கருநாடகாவின் குடகு மாவட்டத்திலும் வாழ்கின்றனர். இவர்களில் பெரும்பாலோர் விவசாயத் தொழிலாளர்களாகவும் உள்ளனர். இவர்கள் கடந்த காலத்தில் விவசாய பண்ணையடிமைகள் என்று நம்பப்படுகிறது. அடியன் என்ற சொல்லுக்கு அடிமை என்று பொருள்.

இவர்களின் குடியிருப்புகள் 'குஞ்சு' என்று அழைக்கப்படுகின்றன. இவர்கள் ஒரே மாதிரியானவர்கள், பெரும்பாலும் பேச்சுவார்த்தை திருமணத்தை கடைப்பிடிக்கின்றனர், இருப்பினும் இவர்களிடையே பல காதல் திருமணங்களும் நடைபெறுகின்றது. 

தற்போது இரவுலா சமூகத்தினர் மிகவும் பின்தங்கிய நிலையில் உள்ளார். இவர்கள் பெரும்பாலும் காபி தோட்டங்கள் மற்றும் தேயிலைத் தோட்டங்களில் விவசாயத் தொழிலாளர்களாகவும், சிலர் வனத்துறையிலோ அல்லது பிற தொழில்களிலோ வேலை செய்கிறார்கள். யெரவுலா பழங்குடியினர் மந்திரங்கள் மற்றும் ஆன்மீகத்தை நம்புகிறார்கள். மேலும் இவர்கள் சாமுண்டேஸ்வரியம்மா மற்றும் காவேரியம்மா போன்ற இந்து தெய்வங்களை வழிபாடு செய்கின்றனர். இவர்கள் தாங்கள் சொந்தமாகவே, மருந்துகளை தயாரித்து பயன்படுத்துகின்றனர்.

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடிகள் வகுப்பில் உள்ளனர்.

மேற்கோள்கள்
-----------

1. ↑  "A-11 Individual Scheduled Tribe Primary Census Abstract Data and its Appendix". *www.censusindia.gov.in*. Office of the Registrar General & Census Commissioner, India. 18 November 2017 அன்று பார்க்கப்பட்டது.
2. ↑  "Ravula". Ethnologue.
3. ↑  "An overview of tribal economy". *Shodhaganga*. Jan 2013. .
4. ↑  Sinha, Anil Kishore (2008). *Bio-social Issues in Health*. Northern Book Centre. பக். 506. பன்னாட்டுத் தரப்புத்தக எண்:9788172112257. .

  


| கேரளத்தில் ஆதிவாசிகள் |
| --- |
| • அடியர்
• அரணாடர்
• ஆளார்
• எரவள்ளர்
• இருளர்
• காடர்
• கனலாடி
• காணிக்காரர்
• கரவழி
• கரிம்பாலன்
• காட்டுநாயக்கர்
• கொச்சுவேலன்
• கொறகர்
• குண்டுவடியர்
• குறிச்யர்
• குறுமர்
• சிங்கத்தான்
• செறவர்‌
• மலையரயன்
• மலைக்காரன்
• மலைகுறவன்
• மலைமலசர்
• மலைப்பண்டாரம்
• மலைபணிக்கர்
• மலைசர்
• மலைவேடர்
• மலைவேட்டுவர்
• மலையடியர்
• மலையாளர்
• மலையர்
• மண்ணான்
• மறாட்டி
• மாவிலர்
• முடுகர்
• முள்ளுவக்குறுமன்
• முதுவான்
• நாயாடி
• பளியர்
• பணியர்
• பதியர்
• உரிடவர்
• ஊராளிக்குறுமர்
• உள்ளாடர்
• தச்சனாடன் மூப்பன்
• விழவர்
• சோலநாயக்கர் |
**திருமாலுகந்தான்கோட்டை செஞ்சடைநாதசுவாமி கோயில்** தமிழ்நாட்டில் இராமநாதபுரம் மாவட்டம், திருமாலுகந்தான்கோட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினொன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செஞ்சடைநாத சுவாமி, கருணாகடாக்ஷீ அம்மன் சன்னதிகளும், விநாயகர், சுப்பிரமணியர், தட்சிணாமூர்த்தி, நவகிரகம், சனீஸ்வரர், பைரவர், சூரியன், சந்திரன், துர்க்கை உபசன்னதிகளும் உள்ளன. இக்கோயில் தேவஸ்தானம் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. புரட்டாசி மாதம் விஜயதசமி முக்கிய திருவிழாவாக நடைபெறுகிறது. கார்த்திகை மாதம் கந்தசஷ்டி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**குருசாமி சந்திரன்** (*Gurusamy Chandran*) (பிறப்பு ஏப்ரல் 08, 1970) என்பவர் இந்தியாவின் தமிழ்நாட்டினைச் சேர்ந்த நாட்டுப்புற ஆய்வாளர், தமிழ்ப் பேராசிரியர் மற்றும் நாட்டுப்புறக் கலைஞர் ஆவார். இவர் **மதுரை சந்திரன்** என நன்கு அறியப்படும் கிராமிய இசைப் பாடகர் ஆவார்.

இளமை
----

மதுரை மாவட்டம் அவனியாபுரத்தில் குருசாமி பாண்டியம்மாள் இணையரின் மகனாகச் சந்திரன் 1970ஆம் ஆண்டு ஏப்ரல் மாதம் 08ஆம் நாளன்று பிறந்தார். பள்ளிக் கல்வியினை மதுரையில் முடித்த சந்திரன், கல்லூரிக் கல்வியில் இளநிலை தமிழ் இலக்கியப் படிப்பினை காரைக்குடி அழகப்பா பல்கலைக்கழகத்திலும், இளங்கலை கிராமப்புற தொழில் மேலாண்மை படிப்பினையும் முதுகலை தமிழ் மற்றும் இந்திய இலக்கியம் குறித்த பாடத்தினையும் திண்டுக்கல் காந்தி கிராமம் கிராமியப் பல்கலைக்கழகத்திலும் முடித்துள்ளார். ஆய்வியல் நிறைஞர் மற்றும் முனைவர் பட்ட ஆய்வினை தஞ்சாவூர் தமிழ்ப் பல்கலைக்கழகத்தில் முடித்துள்ளார்.

நாட்டுப்புற பாடகராக
-------------------

சந்திரனின் தந்தையாரும் நாட்டுப்புற பாடகர் ஆவார். இவர் இளமையிலே பள்ளிப் பருவத்தில் பாடல்களைப் பாடி பரிசுகள் பல பெற்றுள்ளார். கல்லூரிக் காலங்களில் தமிழ்நாடு முற்போக்கு எழுத்தாளர்கள் கலைஞர்கள் சங்க மாநாட்டு மேடைகளில் பாடல்கள் பாடியதன் மூலம் பரவலாக அறியப்பட்டார். பின்னர் 20க்கும் மேற்பட்ட இசைத் தொகுப்புகளை வெளியிட்டு உள்ளார்.

விருதுகள்
---------

* கலை வளர் மணி. 2007. தமிழ்நாடு அரசு
* மக்கள் பாடகன். 2013. தமிழ்நாடு முற்போக்கு எழுத்தாளர் சங்கம்
* இன்னிசை செம்மல். 2019 மனித நேயப் பேரவை, திருவாரூர்
* நா. வானமாமலையார் விருது. 2021. தமிழய்யா கழகம், மதுரை

### இசைத் தொகுப்பு

* ஓம் அங்காளி

மேற்கோள்கள்
-----------

1. ↑  "Dr.Madurai Chandran Songs: Listen Dr.Madurai Chandran Hit Songs on Gaana.com". *Gaana.com* (ஆங்கிலம்). 2023-03-01 அன்று பார்க்கப்பட்டது.
2. ↑  "Margazhiyil Makkal Isai: Folk Singer Madurai Chandran Has a Tune for Every Line". *Silverscreen India* (ஆங்கிலம்). 2021-12-17. 2023-03-01 அன்று பார்க்கப்பட்டது.
3. ↑  "ஓம் அங்காளி". *Pinterest* (ஆங்கிலம்). 2023-03-01 அன்று பார்க்கப்பட்டது.

வெளி இணைப்புகள்
---------------

* மதுரை சந்திரன் பாடல்கள்-இராக இசை உலகத் தொகுப்பு
1920இல் இத்தகைய முறையைக் கையாண்ட சார்லசு பொன்சி
**பொன்சி முறைமை** (*Ponzi scheme*) ஓர் செயலர், தனிநபரோ அமைப்போ, தனது சேமிப்பாளர்களுக்கு தனது இலாபத்திலிருந்து இல்லாது, புதியதாக சேர்கின்ற சேமிப்பாளர்களின் பணத்தைக் கொண்டு, பணத்தைத் திருப்பும் மோசடியான முதலீட்டு முறையாகும். இத்தகைய பொன்சி இரக செயலர்கள் பொதுவாக புதிய சேமிப்பாளர்களை, குறைந்த காலத்தில் மிகவும் கூடுதலான அல்லது வழக்கத்திற்கு மீறியதாக, கூடுதல் முதலீட்டு ஆதாயம் தருவதாக தூண்டுவார்கள். 

முதலில் சட்டத்திற்குட்பட்ட வணிகமாக துவங்கினாலும் திட்டம் எதிர்பார்த்த ஆதாயங்களைத் தரவியலாத நேரத்தில் பொன்சி முறையிலானதாக மோசடிக் கூறுகளுடன் மாறக்கூடும். துவக்கம் எப்படி இருப்பினும் கூடிய ஆதாயம் தர புதிய முதலீட்டாளர்களின் தொடர்ந்த பணவரவு தேவையாயிருக்கும்.

1920களில் இத்தகைய முறையை பயன்படுத்திப் புகழ்பெற்ற சார்லசு பொன்சியின் பெயரில் இவ்வகை ஏமாற்று அறியப்படுகிறது. இத்தகைய கருத்துரு 1844இல் வெளியான சார்லஸ் டிக்கின்ஸ் புதினமான *மார்ட்டின் சூசுலெவிட்*டிலும் 1857 ஆண்டு புதினம் *லிட்டில் டோர்ரிட்*டிலும் விவரிக்கப்பட்டிருந்தாலும் நிஜ உலகில் பொன்சி தான் இவ்வாறு செயல்படுத்தி மிகப்பெரும் பணத்தை ஈட்டினார். பொன்சியின் திட்டத்தில் பன்னாட்டு அஞ்சல் சீட்டுக்களை தள்ளுபடியில் வாங்கி முகமதிப்பிற்கு விற்று இலாபம் ஈட்டுவதாக இருந்தது; ஆனால் விரைவிலேயே முதலீட்டாளர்களின் பணத்தைக் கொண்டு துவக்க கால முதலீட்டாளர்களுக்கு பணம் திருப்ப முனைந்தார்.

மேற்சான்றுகள்
-------------

1. 1 2  "Ponzi Schemes – Frequently Asked Questions". *U.S Securities and Exchange Commission*. U.S Securities and Exchange Commission. 23 June 2012 அன்று பார்க்கப்பட்டது.
2. ↑  Peck, Sarah (2010), *Investment Ethics*, John Wiley and Sons, p. 5, ISBN 978-0-470-43453-6
3. ↑  "Ponzi Schemes". US Social Security Administration. 24 December 2008 அன்று பார்க்கப்பட்டது.
4. ↑  Markopolos, Harry; Casey, Frank (2010), *No One Would Listen: A True Financial Thriller*, John Wiley and Sons, p. 50, ISBN 978-0-470-55373-2
**குருச்சேத்திரம்** (*Kurukshetram*) என்பது 2006 ஆம் ஆண்டு வெளியான தமிழ் திரைப்படமாகும். ஜெயபாரதி இயக்கிய இப்படத்தில் சத்யராஜ், ரோஜா, வடிவேலு கே. எம். ராஜேந்திரன் ஆகியோர் முன்னணி வேடங்களில் நடித்துள்ளனர். இந்த படத்திற்கான இசையை ஐசக் தாமஸ் கொட்டுகப்பள்ளி அமைத்துள்ளார். ராஜேந்திர மூவிஸ் என்ற பதாகையின் கீழ் இப்படத்தை கே. எம். ராஜேந்திரா தயாரித்துள்ளார். இந்த படத்திற்கான ஒளிப்பதிவு மற்றும் படத்தொகுப்பு போன்றவற்றை முறையே ஏ. கருப்பயா, சுரேஷ் அர்ஸ் ஆகியோர் மேற்கொண்டனர். *குருசேத்ரம்* சத்யராஜின் 170 வது படம். படமானது 11 ஆகத்து 2006 அன்று வெளியிடப்பட்டது.

கதை
---

பரத் ( சத்யராஜ் ) மற்றும் அவரது மனைவி வைஷ்ணவி ( ரோஜா ) ஆகியோர் மேற்கு அமெரிக்காவில் தங்கள் குழந்தைகளான சுபாஷ் மற்றும் சிந்து ஆகியோருடன் வசித்து வருகின்றனர். அமெரிக்காவில் பாரத்தும் அவரது குடும்பத்தினரும் வசிக்கும் பகுதியில் கலவரம் வெடிக்கிறது, அந்த சமயத்தில் அவர்களின் மகள் சிந்து குண்டு வெடிப்பில் இறந்துவிடுகிறாள். சிந்து இறந்த பிறகு, வைஷ்ணவியின் உடல்நிலை பாதிக்கபடுகிறது. எனவே பரத் தனது குடும்பத்தினருடன் சென்னைக்கு இடம்பெயர முடிவு செய்கிறார். சென்னைக்குச் சென்ற பிறகு, பரத்தின் நண்பர் ஜாக் (கே. எம். ராஜேந்திரா) வைஷ்ணவியை மிரட்டி பாரதின் குடும்பத்தை சித்திரவதை செய்வதால் பரத்தும், அவரது குடும்பத்தினரும் மகிழ்ச்சியுடன் வாழமுடியாமல் போகிறது. ஜாக் வைஷ்ணவியை ஏன் அச்சுறுத்துகிறார் என்பதை படத்தில் முன்நடந்ந்த காட்சிகள் காட்டுகின்றன.

நடிகர்கள்
---------

* சத்யராஜ் பாரத்தாக
* ரோஜா வைஷ்ணவியாக
* வடிவேலு (நடிகர்) நொண்டிப்புலியாக
* கே. எம். ராஜேந்திரா ஜாக்காக
* நிழல்கள் ரவி கைலாசாக
* தலைவாசல் விஜய் மேற்கத்தியராக
* பாரதி மணி தம்புவாக
* மாஸ்டர் சச்சின் பாரத்தின் மகன் சுபாசாக
* ஏமலதா பாரத்தின் மகள் சிந்துவாக
* வெண்ணிற ஆடை மூர்த்தி உணவக உரிமையாளராக
* எஸ். என். பார்வதி நொண்டிப்புலியின் தாயாக
* சிங்கமுத்து பங்கு தானியின் உரிமையாளராக
* தம்பி ராமையா தலைமைக்காவலராக
* விஜய் கணேஷ் காவலராக
* வெங்கல் ராவ் கோயிலில் உள்ள மனிதராக
* பாவா இலட்சுமணன் வட்டிக்கு பணம் கொடுப்பவராக
* வாசு (நகைச்சுவை நடிகர்) உணனவக ஊழியராக
* சிட்டிசன் மணி உணவக வாடிக்கையாளராக
* அமிர்தலிங்கம் உணவக வாடிக்கையாளர் பாண்டியாக
* போண்டா மணி "டூபாக்கூர் ஓட்டல்" உணவக உரிமையாளராக
* டெலிபோன் ராஜ் "டூபாக்கூர் ஓட்டல்" உணவக உரிமையாளராக
* ராமையா சிறப்புத் தோற்றத்தில்

நகைச்சுவை
---------

இப்படத்தின் நகைச்சுவை பகுதியில் ஊத்தப்பம் எப்படி ஊற்றுவது என்பது குறித்து வடிவேலு அறிவுறுத்தியது பட வெளியீட்டின்போது வைரல் ஆனது.

குறிப்புகள்
-----------

1. ↑  "Video: Fan fulfills Vadivelu's wish from the film 'Kurukshetram', clip goes viral - Times of India". *The Times of India*. 15 June 2020.
**அடியார்க்கு நல்லார்** தமிழில் எழுந்த ஐம்பெருங் காப்பியங்களில் முதன்மையான சிலப்பதிகாரத்துக்கு உரை எழுதியவர். இவர் பொ.ஊ. 12-ஆம் நூற்றாண்டினர் என்று கருதப்படுகிறது. இவருக்கு முன் எழுந்த அரும்பத உரையாசிரியரைத் தழுவி இவர் உரையெழுதியுள்ளார். இவர் சிலப்பதிகாரம் முழுவதற்கும் உரை எழுதியிருந்தாலும் தற்காலத்தில் அதன் ஒரு பகுதி மட்டுமே கிடைத்துள்ளது. இவரது உரையிலிருந்து, இவர் பல நூல்களையும் கற்றவர் என அறிய முடிகின்றது. இவ்வுரையில் இசைத்தமிழுக்கு இவர் அளித்துள்ள விளக்கங்கள் அறிஞர்களினால் போற்றப்படுகின்றன. இவருடைய உரை இல்லாவிடின் பண்டைய இசைத்தமிழ் பற்றிய பல தகவல்கள் தெரியாமலே போயிருக்கும் என்று கருதப்படுகிறது.

பிறந்த ஊர்
----------

அடியார்க்கு நல்லார் பிறந்த ஊர் கொங்கு மண்டலத்தில் உள்ள நிரம்பை என்னும் ஊர் என்று கொங்கு மண்டல சதகம் பாடல் ஒன்று குறிப்பிடுகிறது.

அடியார்க்கு நல்லார்க்கு உதவிய நூல்கள்
-------------------------------------

அடியார்க்கு நல்லார் சிலப்பதிகாரம் கானல்வரி பகுதியில் இசை, கூத்து பற்றி உரை எழுத உதவிய நூல்கள் எவை எவை என்பதை அவரது உரையிலிருந்து கண்டெடுக்கப்பட்டவை ஐந்து. அவை இசைநுணுக்கம், இந்திரகாளியம், பஞ்சமரபு, பரத சேனாபதியம், மதிவாணனார் நாடகத் தமிழ்நூல் என்பன.
* அட்டவணை

இசை, கூத்து நூல்கள்

அடியார்க்கு நல்லார் குறிப்பிடும் நூல்கள்
----------------------------------------

அடியார்க்கு நல்லார் தம் உரையில் குறிப்பிடும் நூல்கள் இவை: பஞ்சபாரதீயம், செயிற்றியம், இசைத்தமிழ் – பதினாறு படலம், அகத்தியம், பரதம், குணநூல், சயந்தம், முறுவல், கூத்தநூல், அணியியல்

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
* ச. வே. சுப்பிரமணியன், அடியார்க்கு நல்லார் உரைத்திறன், உலகத் தமிழாராய்ச்சி நிறுவன வெளியீடு,

மேற்கோள்கள்
-----------

1. ↑  தமிழ் இணையக் கல்விக்கழகப் பாடப்பகுதி
2. ↑   குருவை உணர்ந்த இளங்கோவடிகள் உட்கொண்டு சொன்ன  

தருவை நிகரும் சிலப்பதிகாரத் தனித்தமிழுக்  

கருமை உரை செய் அடியார்க்கு நல்லார் அவதரித்து  

அருமைப் பொழி நிரம்பைப் பதியும் கொங்கு மண்டலமே. 95
3. ↑  கார்மேகக் கவிஞர் இயற்றிய கொங்கு மண்டல சதகம், சாரதா பதிப்பகம், 2008, முனைவர் ந. ஆனந்தி தெளிவுரை
4. ↑  கன்னிமரா நூலக நூல்வரிசையில்அடியார்க்கு நல்லார் உரைத்திறன் நூல்
[*தொடர்பிழந்த இணைப்பு*]

இவற்றையும் பார்க்கவும்
----------------------

* தமிழ் உரைநூல் ஆசிரியர்கள்